Magnesium
Magnesium () on alkuaine, jonka järjestysluku on 12, kemiallinen merkki Mg ja CAS-numero 7439-95-4. Se on kevyt, kirkkaan hopeanvalkoinen maa-alkalimetalli, jota käytetään esimerkiksi alumiini-magnesium-seosmetallien valmistukseen.
Magnesiumseokset
Magnesiumseokset nimetään ASTM:n mukaista järjestelmää käyttäen. Ensin kaksi kirjainta ilmoittaa pääseosaineet ja niiden jälkeen numerot ilmoittavat niiden pitoisuuden prosentteina. Viimeinen kirjain erottaa toisistaan saman seoksen eri versiot. Tämän perään merkitään kirjain ja numerotunnuksella seoksen toimitustila.